### **Ministru kabineta rīkojuma projekta**

**„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta **„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”** (turpmāk – Rīkojuma projekts) mērķis ir nekustamo īpašumu nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Ar Ministru kabineta rīkojuma spēkā stāšanās brīdi tiks uzsāktas darbības īpašumu tiesību sakārtošanai un ar to saistīto ierakstu veikšanai publiskajos reģistros, kas sniegs tiesisko nodrošinājumu minētā mērķa izpildes uzsākšanai.Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz Atsavināšanas likuma 5. panta pirmo daļu un 45. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**1) Vidzemes apgabaltiesas zvērināta notāre Iluta Sauliete 2018. gada 3. augustā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 2695, saskaņā ar kuru par bezmantinieka mantu atzīts dzīvoklis **Nr. 4 Gaujas ielā 30, Cēsīs, Cēsu novadā, kadastra Nr. 4201 900 0814** (turpmāk – Dzīvoklis Nr. 4). Mantojuma atstājēja īpašuma tiesības uz Dzīvokli Nr. 4 ir nostiprinātas zemesgrāmatā. Atbilstoši Cēsu pilsētas zemesgrāmatas nodalījuma Nr. 1353-4 II daļas 2. iedaļā esošai atzīmei Dzīvoklis Nr. 4 ir bezmantinieka manta, piekritīga valstij.Atbilstoši Nekustamā īpašuma valsts kadastra informācijas sistēmā reģistrētiem datiem Dzīvoklim Nr. 4 piekrīt 214/2652 kopīpašuma domājamās daļas no dzīvojamās mājas (būves kadastra apzīmējums 4201 006 0514 001), dzīvojamās mājas (būves kadastra apzīmējums 4201 006 0514 002) un zemes vienības (zemes vienības kadastra apzīmējums 4201 006 0514).Mantojuma lietā nav iesniegtas kreditoru pretenzijas, kas atbilstu Civillikuma 416. panta otrajā daļā noteiktajam.Valsts ieņēmumu dienests Dzīvokli Nr. 4 ar 2018. gada 20. augusta valstij piekritīgās mantas pieņemšanas un nodošanas aktu Nr. 017583 ir ņēmis valsts uzskaitē. Atbilstoši Ministru kabineta 2013. gada 26. novembra noteikumu Nr. 1354 ”Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4. apakšpunktam bez maksas nodod valstij piekritīgo mantu saskaņā ar likumu "Par valsts un pašvaldību dzīvojamo māju privatizāciju" vai Atsavināšanas likumu privatizācijai vai atsavināšanai nododamās valstij piekritīgās dzīvojamās mājas, valstij piederošās kopīpašuma daļas valsts un kādas citas personas kopīpašumā esošajās viendzīvokļa dzīvojamās mājās, dzīvokļu īpašumos un dzīvokļu īpašumus – nodod attiecīgajai pašvaldībai īpašumā, pamatojoties uz Ministru kabineta rīkojumu, bet, ja mēneša laikā pēc Valsts ieņēmumu dienesta informācijas saņemšanas attiecīgā pašvaldības dome nav pieņēmusi lēmumu vai atsakās pārņemt, – valsts akciju sabiedrībai "Privatizācijas aģentūra" (turpmāk – Privatizācijas aģentūra) valdījumā, pamatojoties uz Ministru kabineta rīkojumu.Atbilstoši Valsts ieņēmumu dienesta 2018. gada 30. oktobra vēstulē Nr. 4.5.1-6/71047 minētajam Cēsu novada pašvaldībai tika piedāvāts pārņemt īpašumā Dzīvokli Nr. 4, taču pašvaldība atbildi nav sniegusi.2) Zemgales apgabaltiesas zvērināta notāre Eva Igaune-Sēle 2018. gada 13. septembrī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 5164, saskaņā ar kuru par bezmantinieka mantu atzīts dzīvoklis **Nr. 7 Viesītes ielā 18B, Jēkabpilī** (turpmāk – Dzīvoklis Nr. 7). Mantojuma atstājēja īpašuma tiesības uz Dzīvokli Nr. 7 nav nostiprinātas zemesgrāmatā. Nekustamā īpašuma valsts kadastra informācijas sistēmā reģistrētas mantojuma atstājēja īpašuma tiesības uz Dzīvokli Nr. 7 (kadastra Nr. 5601 302 0014) līdz dzīvojamās mājas privatizācijai.Atbilstoši Nekustamā īpašuma valsts kadastra informācijas sistēmas datiem nekustamais īpašums (kadastra Nr. 5601 002 2776) Viesītes ielā 18B, Jēkabpilī, ir Jēkabpils pilsētas pašvaldības īpašumā, līdz ar to Privatizācijas aģentūras rīcībā nav zemesgrāmatu nodaļai iesniedzamās izziņas par nekustamā īpašuma sadalījumu.Saskaņā ar Valsts un pašvaldību dzīvojamo māju privatizācijas informācijas sistēmas datiem Dzīvoklim Nr. 7 ir piekrītošas 3650/196150 kopīpašuma domājamās daļas no nekustamā īpašuma (kadastra Nr. 5601 502 2720), kas sastāv no dzīvojamās mājas (būves kadastra apzīmējums 5601 002 2776 001). Atbilstoši Jēkabpils pilsētas zemesgrāmatas nodalījumā Nr. 1820 reģistrētiem datiem, dzīvojamā māja daļēji saistīta ar zemesgabaliem, kadastra Nr. 5601 002 2776, Nr. 5601 002 2735, Nr. 5601 002 2739. Zemesgabali ir juridiskas un fizisku personu īpašumā, līdz ar to veidosies piespiedu dalītā īpašuma attiecības, kā rezultātā nekustamā īpašuma ieguvējiem būs pienākums maksāt piespiedu nomas maksu zemes īpašniekiem.Mantojuma lietā nav iesniegtas kreditoru pretenzijas, kas atbilstu Civillikuma 416. panta otrajā daļā noteiktajam.Valsts ieņēmumu dienests Dzīvokli Nr. 7 ar 2018. gada 28. septembra valstij piekritīgās mantas pieņemšanas un nodošanas aktu Nr. 019008 ir ņēmis valsts uzskaitē. Saskaņā ar Valsts ieņēmumu dienesta 2018. gada 5. novembra vēstulē Nr. 4.5.1-6/72512 minēto Jēkabpils pilsētas dome ar 2018. gada 29. oktobra vēstuli (bez Nr.) informējusi, ka nolēmusi atteikties no Dzīvokļa Nr. 7 pārņemšanas pašvaldības īpašumā.3) Saskaņā ar 2017. gada 21. decembra izpildu rakstā minēto Rīgas rajona tiesa Jūrmalas tiesu nams 2017. gada 2. novembrī krimināllietā Nr. 11816005615 nolēma nekustamo īpašumu **Jūrmalā, Ērgļu iela 4-32** (turpmāk – Dzīvoklis Nr. 32) atzīt par noziedzīgi iegūtu mantu un konfiscēt valsts labā. Nolēmums stājies spēkā 2017. gada 4. decembrī.Atbilstoši Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr. 6538 reģistrētiem datiem Dzīvoklim Nr. 32 (kadastra Nr. 1300 901 5315)  piekrīt 30/1000 kopīpašuma domājamās daļas no nekustamā īpašuma (kadastra Nr. 1300 009 1204), kas sastāv no dzīvojamās mājas (būves kadastra apzīmējums 1300 009 1204 001) un zemes vienības (zemes vienības kadastra apzīmējums 1300 009 1204).Krimināllikuma 70.10 pants nosaka, ka mantas īpašā konfiskācija ir noziedzīgi iegūtas mantas [..] piespiedu bezatlīdzības atsavināšana valsts īpašumā. Mantas īpašā konfiskācija nav kriminālsods.Kriminālprocesa likuma 634.1 panta pirmās daļas 6. punkts nosaka, ka zvērināti tiesu izpildītāji izpilda nolēmumus par noziedzīgi iegūtas mantas konfiskācijas izpildi, izņemot šajā pantā noteiktos gadījumus.Savukārt, saskaņā ar minētā likuma 634.1 panta piekto daļu, izpildu dokumentu daļā par noziedzīgi iegūtas mantas konfiskāciju nosūta Valsts ieņēmumu dienestam, ja:1) kriminālprocess ir pabeigts un tajā nav bijis iesniegts vai nav apmierināts cietušajam nodarītā kaitējuma kompensācijas pieteikums;2) kriminālprocess ir pabeigts un tajā ir apmierināts tikai valstij kā cietušajam nodarītā kaitējuma kompensācijas pieteikums;3) lēmums par noziedzīgi iegūtas mantas konfiskāciju pieņemts šā likuma [59.](https://likumi.lv/doc.php?id=107820#n59) nodaļā noteiktajā kārtībā un kriminālprocesā cietušais nav pieteicis kaitējuma kompensāciju vai vienīgais cietušajam nodarītā kaitējuma kompensācijas pieteicējs ir valsts.Atbilstoši Kriminālprocesa likuma 634.1 panta divpadsmitajai daļai nolēmums par noziedzīgi iegūtas mantas konfiskāciju izpildāms Noziedzīgi iegūtas mantas konfiskācijas izpildes likumā vai normatīvajos aktos, kas regulē rīcību ar valstij piekritīgo mantu, noteiktajā kārtībā.Valsts ieņēmumu dienests Dzīvokli Nr. 32 ar 2018. gada 17. septembra valstij piekritīgās mantas pieņemšanas un nodošanas aktu Nr. 017591 ir ņēmis valsts uzskaitē.Saskaņā ar Valsts ieņēmumu dienesta 2018. gada 5. novembra vēstulē Nr. 4.5.1-6/72510 esošo informāciju Jūrmalas pilsētas dome ar 2018. gada 18. oktobra lēmumu Nr. 545 nolēma atteikties no valstij piekrītošā Dzīvokļa Nr. 32 pārņemšanas pašvaldības īpašumā.Jūrmalas pilsētas zemesgrāmatas nodalījuma Nr. 6538-32 II. daļas 2. iedaļas 8.1. punktā ir ierakstīta atzīme par uzlikto arestu – aizliegumu nekustamo īpašumu atsavināt un apgrūtināt ar lietu vai saistību tiesībām saskaņā ar Kriminālprocesa likuma 361. pantu, IV. daļas 1., 2. iedaļas ierakstā 3.1. ir atzīme par ķīlas tiesības prasības nodrošināšanu 2176,53 *euro* apmērā. Rīcību ar valstij piekritīgu mantu regulē Ministru kabineta 2013. gada 26. novembra noteikumi Nr. 1354 ”Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”. Kriminālprocesa likuma 356.panta 1.1 daļa nosaka, ja manta tiek atzīta par noziedzīgi iegūtu, tai uzliktais arests, apgrūtinājumi, aizliegumi un ķīlas tiesības, tai skaitā visi uz publiskajā reģistrā reģistrējamu mantu ierakstītie apgrūtinājumi un aizlieguma atzīmes, ir dzēšamas.Iestādei, kura atbildīga par īpašuma reģistrēšanu zemesgrāmatā uz valsts vārda, zemesgrāmatu nodaļā jāiesniedz viens nostiprinājuma lūgums tiesību pārgrozīšanai vai dzēšanai, lūdzot nostiprināt īpašuma tiesības valstij. **II Turpmākā rīcība** Saskaņā ar Atsavināšanas likuma 45. panta pirmo daļu palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem..Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ņemot vērā, ka pašvaldības domes Rīkojuma projekta pielikuma minēto valsts dzīvojamo māju neprivatizētajām daļām un neprivatizētajiem nekustamajiem īpašumiem ir pieņēmušas lēmumus nepārņemt vai atteikušas pārņemt tos savā īpašumā, tie ir atsavināmi, ievērojot Atsavināšanas likuma 5. panta pirmajā daļā noteikto, ka atļauju atsavināt valsts nekustamo īpašumu dod Ministru kabinets. Saskaņā ar Atsavināšanas likuma 4. panta pirmās daļas pirmo teikumu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskās personas manta” (turpmāk – Noteikumi Nr.109) 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, izņemot šo noteikumu 11.1. apakšpunktā minēto gadījumu, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Valsts ieņēmumu dienests nodos Privatizācijas aģentūrai, ievērojot Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 32.4. apakšpunktu, Rīkojuma projektā minētos nekustamos īpašumus ar mantas novērtējuma aktu, pamatojoties uz Ministru kabineta rīkojumu.Pēc Rīkojuma projekta pieņemšanas Ministru kabinetā atbilstoši Atsavināšanas likuma 9. panta 1.3 daļai Privatizācijas aģentūra organizēs minēto īpašumu atsavināšanu.Rīkojuma projekts paredz nodot atsavināšanai Rīkojuma projekta pielikumā minētos nekustamos īpašumus. Rīkojuma projekta pielikumā minētie nekustamie īpašumi tiks ierakstīti zemesgrāmatā uz valsts vārda Privatizācijas aģentūras personā.Pēc nekustamo īpašumu ierakstīšanas zemesgrāmatā uz valsts vārda Privatizācijas aģentūras personā, Privatizācijas aģentūra, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos, ievērojot Atsavināšanas likuma 11. panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu (9. pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Atsavināmo īpašumu izsoles noteikumos tiks norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās un tiem būs pienākums maksāt piespiedu nomas maksu zemes īpašniekam.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projektā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas „Pārdošana izsolē” nosacījumiem. Pamatojoties uz Ministru kabineta 2015. gada 1. decembra noteikumiem Nr. 680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7. apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Privatizācijas aģentūras rezerves fonda līdzekļiem.Atsavināšanas likuma 47. pants nosaka, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā.Saskaņā ar Noteikumu Nr. 109 V nodaļas „Atsavināšanas izdevumu apmēra noteikšana” 36.2. apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130 *euro* no realizācijas cenas. Noteikumu Nr.109 37. punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36. punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Rīkojuma projekta izpilde neietekmēs iesaistīto institūciju pieejamos cilvēkresursus.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Ozoliņa, 67021390

Ludmila.Ozolina@pa.gov.lv